Държавен вестник, бр. 7, 2023 г., стр. 3

БРОЙ  7	
Д Ъ Р Ж А В Е Н  В Е С Т Н И К 	
СТР.  3  
(2) Вземанията за възстановяване са 
публични вземания, като обжалването на 
актовете за установяването им не спира из­
пълнението.
Г л а в а  п е т а
АДМИНИСТРАТИВНОНАКАЗАТЕЛНИ 
РАЗПОРЕДБИ
Чл. 10. (1) На задължено лице, което не 
предостави информация, включително декла­
рация по чл. 6, във връзка с дължима месечна 
вноска по този закон, се налага имуществена 
санкция от 10 000 до 30 000 лв.
(2) При повторно извършено нарушение 
имуществената санкция е в трикратен размер 
на санкцията по ал. 1.
Чл. 11. (1) Нарушенията по чл. 10 се уста­
новяват с актове на упълномощени от предсе­
дателя на управителния съвет на фонда лица.
(2) Наказателните постановления се изда­
ват от председателя на управителния съвет 
на фонда.
(3) Установяването на нарушенията, из­
даването, обжалването и изпълнението на 
наказателните постановления се извършват 
при условията и по реда на Закона за адми­
нистративните нарушения и наказания.
ЗАКЛЮЧИТЕЛНИ РАЗПОРЕДБИ
§ 1. Първата вноска по чл. 1 се начислява 
за месеца, следващ месеца, през който законът 
е влязъл в сила, и се декларира и заплаща в 
сроковете, посочени в чл. 6.
§ 2. (1) Законът влиза в сила три дни след: 
1. приключване на процедурата по но­
тификация по Директива (ЕС) 2015/1535 на 
Европейския парламент и на Съвета от 9 
септември 2015 г., установяваща процедура за 
предоставянето на информация в сферата на 
техническите регламенти и правила относно 
услугите на информационното общество (ОВ, 
L 241/1 от 17 септември 2015 г.), и
2. получаване на положително становище 
от Европейската комисия по процедура по 
нотификация за съответствието на закона с 
правото на Европейския съюз и с правилата 
в областта на държавните помощи.
(2) Министърът на икономиката и индус­
трията в едномесечен срок от обнародването 
на закона в „Държавен вестник“ изготвя 
необходимите документи за нотификациите 
по ал. 1.
Законът е приет от 48-ото Народно съб-
рание на 12 януари 2023 г. и е подпечатан с 
официалния печат на Народното събрание.
Председател на Народното събрание: 
Вежди Рашидов
248
РЕШЕНИЕ
за допълнение на Решение на Народното съб­
рание за избиране на постоянна делегация 
на Народното събрание в Парламентарната 
асамблея на Съвета на Европа
Народното събрание на основание чл. 86, 
ал. 1 от Конституцията на Република България 
и чл. 39 от Правилника за организацията и 
дейността на Народното събрание във връзка 
с чл. 25, букви „а“ и „с“ и чл. 26 от Статута 
на Съвета на Европа 
Р Е Ш И :
Допълва Решение на Народното събрание 
за избиране на постоянна делегация на Народ­
ното събрание в Парламентарната асамблея 
на Съвета на Европа, прието на 13 януари 
2023 г., както следва:
1. В т. 1 се добавя „ – за Парламентарната 
група „Български възход“ – 1 заместващ“.
2. В т. 2, буква „б“ се добавя „Лилия 
Недкова Недева от Парламентарната група 
„Български възход“.
Решението е прието от 48-ото Народно 
събрание на 18 януари 2023 г. и е подпечатано 
с официалния печат на Народното събрание.
Председател на Народното събрание: 
Вежди Рашидов
366
РЕШЕНИЕ
за създаване на Временна комисия за уста­
новяване на всички факти и обстоятелства 
относно дейността на NEXO и NEXO CAPITAL 
и свързаните с тях лица, във връзка с из­
вършване на потенциална незаконна дейност, 
включително връзки с лица и структури, 
финансиращи тероризма и организираната 
престъпност, както и финансирането на по­
литически партии и други юридически лица 
в България от NEXO и NEXO CAPITAL и 
свързаните с тях лица
Народното събрание на основание чл. 79, 
ал. 1 от Конституцията на Република България 
и чл. 37 от Правилника за организацията и 
дейността на Народното събрание
Р Е Ш И :
1. Създава Временна комисия за установя­
ване на всички факти и обстоятелства относно 
дейността на NEXO и NEXO CAPITAL и свър­
заните с тях лица, във връзка с извършване на 
потенциална незаконна дейност, включително 
връзки с лица и структури, финансиращи те­
роризма и организираната престъпност, както 
и финансирането на политически партии и 
други юридически лица в България от NEXO 
и NEXO CAPITAL и свързаните с тях лица.